Anton Denikin

Anton Ivanovitsj Denikin (russisk: Анто́н Ива́нович Дени́кин, født 16. desember 1872 i Szpetal dolny, en forstad til Wloclawek, død 8. august 1947 i Ann Arbor i Michigan i USA) var en russisk general og en av lederne i den antibolsjevikiske hvite garde under den russiske borgerkrig. Senere forfattet sine memoarer og skrev en rekke journalistiske artikler.«Denikin, Anton Ivanovich», International Encyclopedia of the First World War

Denikin ble offiser ved infanteriet i 1892 og deltok som kompani- og bataljonssjef i den russisk-japanske krig.«Anton Ivanovich Denikin - The Whites», Whiterussianshistory.org Han ble oberst i 1905 og regimentssjef i 1910. 

Under første verdenskrig ble Denikin raskt forfremmet til generalløytnant og fikk i mai 1917 befal over vestfronten. Han ble tatt til fange av Aleksandr Kerenskij på høsten samme år, men klarte å flykte til Rostov og stilte seg til rådighet for Mikhail Aleksejev. 

Etter Lavr Kornilovs død 31. mars 1918 overtok han kommandoen over hans armé og klarte etter hvert å erobre størstedelen av Sør-Russland.Kopisto, Lauri (2011): The British Intervention in South Russia 1918-1920 (PDF), CORE I 1919 forsøkte han å samvirke med Aleksandr Koltsjak, men etter dennes nederlag i november samme år ble Denikin tvunget til retrett.«Crisis One, Russian Civil War»  (PDF), Old Dominion University Hans armé begynte å gå i oppløsning og 4. april 1920 overlot han kommandoen  til Pjotr Wrangel og begav seg til Storbritannia.

Fra 1926 bodde han i Frankrike og fra 1945 til sin død i USA.

 Verker 
 The Career of a Tsarist Officer: Memoirs, 1872-1916. University of Minnesota Press, Minneapolis 1975, ISBN 0-8166-0698-6
 The Russian Turmoil, Memoirs, Military, Social and Political. Hutchinson, London 1920
 The White Army. Cape, London 1930
 World Events and the Russian Problem. Imprimerie rapide C.T., Paris 1939
 The Russian Problem. o.O. 1940

 Referanser 

 Litteratur 
 Luckett, Richard (1971): The White generals: An account of the White movement and the Russian Civil War. Viking Press, New York
 Lehovich, Dimitry V. (1974): White against Red: The life of General Anton Denikin. Norton, New York.
 Rosenberg, William G. (1961): A.I. Denikin and the anti-Bolshevik movement in south Russia. Amherst College Press, Amherst, Mass. 
 Volkonsky, Petr Michajlovic (1918): The Volunteer Army of Alexeiev and Denikin ; A short historical sketch of the army from its origin to November 1/14, 1918. Avenue Press, London. 
 Bechhofer, Carl Eric (1921): In Denikin's Russia and the Caucasus, 1919-1920. Collins, London.
 Hodgson, John Ernest (1932): With Denikin's armies ; Being a description of the Cossack counter-revolution in South Russia, 1918-20. Lincoln Williams, London 
 Trade Union Committee for Jewish Unity (1946): Facts about General Anton I. Denikin: Anti-semite and pro-fascist. Trade Union Committee for Jewish Unity, New York, N.Y.

 Eksterne lenker 


Kategori:Russiske generaler
Kategori:Personer fra Włocławek